2016 წლის 16 აგვისტო

ს.ს.ი.პ საქართველოს ადვოკატთა ასოციაციის“

სარევიზიო კომისიის გასვლითი სხდომის

ოქმი

ს.ს.ი.პ „საქართველოს ადვოკატთა ასოციაციის“ სარევიზიო კომისიის სხდომა გაიმართა საქართველოს ადვოკატთა ასოციაციის ბათუმის ოფისში (ბათუმი, სარაჯიშვილის ქ.22). სხდომას ესწრებოდნენ საქართველოს ადვოკატთა ასოციაციის საერთო კრების მიერ არჩეული სარევიზიო კომისიის შემდეგი წევრები:

ლიანა მასიკაშვილი- კომისიის თავმჯდომარე

თემურ სიმონიშვილი - წევრი

ლელაბ ჟალავა- წევრი

ელგუჯა ჩხაიძე - წევრი

ქეთევან ჯაფარიძე- სარევიზიო კომისიის კოორდინატორი

სხდომას ესწრებოდა საქართველოს ადვოკატთა ასოციაციის ადვოკატთა უფლებების დაცვის კომისიის წევრი - ელზა ლეშკაშელი.

სხდომის დაწყების დრო- 14:00 საათი

**დღის წესრიგი:**

1.სარევიზიო კომისიის წევრების შეხვედრა საქართველოს ადვოკატთა ასოციაციის ბათუმის ოფისის მენეჯერთან;

2.ადვოკატთა უფლებების მეტი გარანტიისთვის ყველა მოსაზრების მოსმენა.

 კომისიის თავმჯდომარემ სხდომა გახსნა **პირველი** საკითხით. წევრებმა მოისმინეს ბათუმის ოფისის მენეჯერისგან, რომ წელს ბათუმში მოსული უხვი ნალექის გამო, გამოიკვეთა პრობლემატური საკითხი: ბათუმის ოფისის პირველი სართული ძლიერ დაინესტა, შესაბამისად საჭიროებს რემონტს.

 სარევიზიო კომისიის წევრების მიერ ერთხმად იქნა გაცხადებული რეკომენდაცია, რომ რაც შეიძლება მალე მოხდეს სათანადო ფინანსური სახსრების მობილიზება აღნიშნული პრობლემის აღმოსაფხვრელად.

თემურ სიმონიშვილმა დააფიქსირა მოსაზრება, რომ ვინაიდან, ბათუმი არის ნალექიანი ქალაქი, სარემონტო სამუშაოების პროცესში, სამუშაოს მწარმოებელის მიერ გამოყენებულ უნდა იქნას სპეციალური წყალდამცავი საცხი.

**მეორე** საკითხთან დაკავშირებით, მოსმენილ იქნა ყველა მოსაზრება, ადვოკატთა უფლებების მეტი გარანტიებისათვის.

სარევიზიო კომისიის თავმჯდომარე- ლიანა მასიკაშვილი

წევრი-ლელა ბჟალავა

წევრი-ელგუჯა ჩხაიძე

წევრი -თემურ სიმონიშვილი